కె. వసంత బంగేరా

కె. వసంత బంగేరా (15 జనవరి 1946 - 8 మే 2024) కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బెల్తంగడి శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికయ్యాడు.

కె. వసంత బంగేరా 2016లో కర్ణాటక చిన్న తరహా పారిశ్రామిక అభివృద్ధి సంస్థకు ఛైర్మన్‌గా నియమితులయ్యాడు.

రాజకీయ జీవితం 
కె. వసంత బంగేరా భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983 కర్ణాటక శాసనసభ ఎన్నికలలో బెల్తంగడి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా ఎన్నికయ్యాడు. ఆయన 1985 కర్ణాటక శాసనసభ ఎన్నికలలో రెండోసారి ఎమ్మెల్యేగా ఎన్నికయ్యాడు.  

కె. వసంత బంగేరా 1989 కర్ణాటక శాసనసభ ఎన్నికలలో స్వతంత్ర అభ్యర్థిగా పోటీ చేసి ఓడిపోయి ఆ తరువాత 1994 ఎన్నికలలో జనతాదళ్ అభ్యర్థిగా పోటీ చేసి ఎమ్మెల్యేగా ఎన్నికయ్యాడు. ఆయన ఆ తరువాత 1999, 2004 ఎన్నికలలో ఓడిపోయి ఆ తరువాత కాంగ్రెస్‌లో చేరి 2008, 2013 ఎన్నికలలో తిరిగి ఎమ్మెల్యేగా ఎన్నికయ్యాడు.  

కె. వసంత బంగేరా 2018 కర్ణాటక శాసనసభ ఎన్నికలలో కాంగ్రెస్ అభ్యర్థిగా పోటీ చేసి ఓడిపోయాడు.

మరణం 
కె. వసంత బంగేరా అనారోగ్యంతో బెంగళూరులోని ఒక ప్రైవేట్ ఆసుపత్రిలో చికిత్స పొందుతూ2024 మే 8న మరణించాడు. ఆయనకు భార్య, ఇద్దరు కుమార్తెలు ఉన్నారు. 
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2013 కర్ణాటక శాసనసభ్యులు